17 Le fa Bakeresete ba se karolo ya lefatshe, ba nna mo go lone. (Johane 17:11, 16) Ga go ope wa rona yo o ka tilang moya wa lefatshe gotlhelele ka gonne re tshwanelwa ke go bereka kana le e leng go tshela le batho ba ba sa rateng Modimo le ditsela tsa gagwe. A re ikutlwa ka tsela e Lote a neng a ikutlwa ka yone, “yo o neng a tshwenyegile thata,” le e leng go tlhokofadiwa ke ditiro tse di maswe tsa batho ba Sodoma ba a neng a tshela le bone? (2 Petere 2:7, 8) Fa go le jalo, re ka nametsega. Jehofa o ne a sireletsa Lote le go mo golola, mme a ka dira jalo le ka rona. Rraarona yo o lorato o bona maemo a rona e bile wa a itse, mme a ka re naya thuso le nonofo e re e tlhokang gore re nne re nonofile semoyeng. (Pesalema 33:18, 19) Fa re ikaega ka ene, re mo ikanya, le go ikuela kwa go ene, o tla re thusa go fenya moya wa lefatshe le fa maemo a rona a ka tswa a le boima go le kana kang.—Isaia 41:10.